Juli Cèsar fou mort els idus de març del 44 aC i Brut va passar a mitjans d'abril a la Gàl·lia Cisalpina, per fer-se càrrec de la província que Cèsar li havia promès però que el senat romà va concedir a Marc Antoni. Dècim Brut va refusar de renunciar a la província gal·la, encara que Marc Antoni li va proposar canviar-la pel govern de Macedònia. Quan Marc Antoni va travessar el riu Rubicó a finals d'any, Dècim Brut no li va fer front i es va tancar a Mutina, ciutat que fou assetjada per Antoni.